CELEX: 32016R2119
Language: lv
Date: 2016-12-02 00:00:00
Title: Komisijas Regula (ES) 2016/2119 (2016. gada 2. decembris), ar ko groza Eiropas Parlamenta un Padomes Regulu (EK) Nr. 471/2009 un Komisijas Regulu (ES) Nr. 113/2010 attiecībā uz muitas procedūru saraksta pielāgošanu un datu definīciju (Dokuments attiecas uz EEZ )

3.12.2016   
               
               
                  LV
               
               
                  Eiropas Savienības Oficiālais Vēstnesis
               
               
                  L 329/66
               
            KOMISIJAS REGULA (ES) 2016/2119
      (2016. gada 2. decembris),
      ar ko groza Eiropas Parlamenta un Padomes Regulu (EK) Nr. 471/2009 un Komisijas Regulu (ES) Nr. 113/2010 attiecībā uz muitas procedūru saraksta pielāgošanu un datu definīciju
      (Dokuments attiecas uz EEZ)
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2009. gada 6. maija Regulu (EK) Nr. 471/2009 par Kopienas statistiku attiecībā uz ārējo tirdzniecību ar ārpuskopienas valstīm un par Padomes Regulas (EK) Nr. 1172/95 atcelšanu (1) un jo īpaši tās 3. panta 2. punktu, 5. panta 2. punktu un 6. panta 2. punktu,
      tā kā:
      
                  (1)
               
               
                  Ar Regulu (EK) Nr. 471/2009 nosaka vienotu struktūru Eiropas statistikas sistemātiskai apkopošanai par preču tirdzniecību ar ārpuskopienas valstīm. Galvenais šādas statistikas avots ir dati, kas iegūti, izmantojot informāciju muitas deklarācijās. Šī regula tika izveidota, lai ņemtu vērā īpašos un jaunos muitošanas vienkāršojumus, kas jāievieš saskaņā ar Eiropas Parlamenta un Padomes Regulu (EK) Nr. 450/2008 (2) (“Modernizētais muitas kodekss”). Tas jo īpaši attiecas uz “nodokļu pašaprēķinu”, kurā tika paredzēts ietvert atbrīvojumu no muitas deklarācijas iesniegšanas, un centralizētas muitošanas režīmu, kad muitas importa vai eksporta formalitātes varētu kārtot vairāk nekā vienā dalībvalstī.
               
            
                  (2)
               
               
                  Ar Eiropas Parlamenta un Padomes Regulu (ES) Nr. 952/2013 (3) (“Savienības Muitas kodekss”) atcēla Modernizēto muitas kodeksu un no 2016. gada 1. maija aizstāja Padomes Regulā (EEK) Nr. 2913/92 (4) paredzētos muitas noteikumus.
               
            
                  (3)
               
               
                  Nepieciešams saskaņot ārējās tirdzniecības statistikas darbības jomu ar Savienības Muitas kodeksa muitas procedūrām.
               
            
                  (4)
               
               
                  Regula (EK) Nr. 471/2009 tika īstenota ar Komisijas Regulu (ES) Nr. 113/2010 (5), un tā atspoguļoja Modernizētajā muitas kodeksā izklāstītos muitas noteikumus. Pēc Savienības Muitas kodeksa pilnīgas piemērošanas, sākot no 2016. gada 1. maija, izmaiņas muitas noteikumos būtu jāatspoguļo Regulā (EK) Nr. 471/2009 un Regulā (ES) Nr. 113/2010 saistībā ar statistikas datu vākšanu un ārējās tirdzniecības statistikas apkopošanu.
               
            
                  (5)
               
               
                  Komisijas Īstenošanas lēmums (ES) 2016/578 (6) nosaka darba programmu, kas minēta Regulas (ES) Nr. 952/2013 280. pantā, un tas attiecas uz elektroniskajām muitas sistēmām, kas ir jāizveido saskaņā ar Savienības Muitas kodeksu.
               
            
                  (6)
               
               
                  Kamēr šīs elektroniskās sistēmas vēl nav ieviestas, Komisijas Deleģētā regula (ES) 2016/341 (7) (“pārejas perioda deleģētais akts”) paredz pārejas pasākumus informācijas apmaiņai un glabāšanai starp pašiem muitas dienestiem un starp muitas dienestiem un uzņēmējiem.
               
            
                  (7)
               
               
                  Attiecībā uz Savienības Muitas kodeksa 179. pantā paredzētās centralizētās muitošanas vienkāršošanu, imports un eksports, uz ko attiecas šis režīms, metodikas apsvērumu dēļ nav obligāti jāattiecina uz galamērķa vai faktiskā eksporta dalībvalsti, jo jebkādu attiecīgo preču pārvietošanu Kopienā starp šīm dalībvalstīm un dalībvalsti, kurā preces atrodas laikā, kad tās izlaiž muitas procedūrai, būtu labāk un saskaņotāk ietvert ES iekšējās tirdzniecības statistikā.
               
            
                  (8)
               
               
                  Tomēr būtu jāgroza attiecīgo dalībvalstu statistikas definīcijas, lai, no vienas puses, noteiktu ekonomiski svarīgu pārvietošanu pēc muitošanas importa gadījumā vai pirms tās – eksporta gadījumā.
               
            
                  (9)
               
               
                  Turklāt šo attiecīgo dalībvalstu statistikas definīcijas būtu atbilstīgi jāsaskaņo ar centralizētās muitošanas noteikumiem, kur ar muitošanu saistītā informācija no dalībvalsts, kura uzrauga muitošanu, būtu jāsaņem tikai tai dalībvalstij, kas šajā procedūru ir norādīta kā iesaistītā dalībvalsts.
               
            
                  (10)
               
               
                  Lai saskaņoti apkopotu ārējās tirdzniecības statistiku, būtu jāpielāgo dažas konkrētu datu elementu definīcijas, lai tās atspoguļotu ar Savienības Muitas kodeksu ieviestās izmaiņas.
               
            
                  (11)
               
               
                  Attiecīgi būtu jāgroza Regula (EK) Nr. 471/2009 un Regula (ES) Nr. 113/2010.
               
            
                  (12)
               
               
                  Šajā regulā paredzētie pasākumi ir saskaņā ar Preču tirdzniecības ar ārpuskopienas valstīm statistikas komitejas sniegto atzinumu,
               
            IR PIEŅĒMUSI ŠO REGULU.
      1. pants
      Regulas (EK) Nr. 471/2009 3. panta 1. punktu aizstāj ar šādu:
      
         “1.   Ārējās tirdzniecības statistikā atspoguļo preču importu un eksportu.
         Dalībvalstis reģistrē eksportu, ja preces tiek izvestas no Kopienas statistikas teritorijas
         
                     a)
                  
                  
                     saskaņā ar vienu no šādām muitas procedūrām, kas noteiktas Eiropas Parlamenta un Padomes Regulā (ES) Nr. 952/2013 (*1) (“Savienības Muitas kodekss”):
                     
                                 —
                              
                              
                                 eksports,
                              
                           
                                 —
                              
                              
                                 izvešana pārstrādei;
                              
                           
               
                     b)
                  
                  
                     piemērojot Savienības Muitas kodeksa 258. pantu;
                  
               
                     c)
                  
                  
                     piemērojot Savienības Muitas kodeksa 269. panta 3. punktu;
                  
               
                     d)
                  
                  
                     piemērojot Savienības Muitas kodeksa 270. pantu, lai noslēgtu procedūru “ievešana pārstrādei”.
                  
               Dalībvalstis reģistrē importu, ja preces tiek ievestas Kopienas statistikas teritorijā saskaņā ar vienu no šādām muitas procedūrām, kas noteiktas Savienības Muitas kodeksā:
         
                     a)
                  
                  
                     laišana brīvā apgrozībā, tostarp galapatēriņš;
                  
               
                     b)
                  
                  
                     ievešana pārstrādei.
                  
               
      2. pants
      Regulu (ES) Nr. 113/2010 groza šādi:
      
                  1)
               
               
                  regulas 4. pantu groza šādi:
                  
                              a)
                           
                           
                              panta 1. punkta pirmo daļu aizstāj ar šādu:
                              “Statistiskā vērtība pamatojas uz preču vērtību laikā un vietā, kur tās šķērso tās dalībvalsts robežu, kurā preces atrodas laikā, kad tās izlaiž muitas procedūrai, tās ievedot (imports) vai izvedot (eksports).”;
                           
                        
                              b)
                           
                           
                              panta 4. punktu aizstāj ar šādu:
                              “4.   Vajadzības gadījumā 2. un 3. punktā minēto vērtību koriģē tā, lai statistiskajā vērtībā būtu ietvertas tikai un vienīgi transporta un apdrošināšanas izmaksas, kas radušās, lai nogādātu preces no nosūtīšanas vietas līdz tās dalībvalsts robežai, kurā preces atrodas laikā, kad tās izlaiž muitas procedūrai (CIF tipa vērtība importam, FOB tipa vērtība eksportam).”;
                           
                        
            
                  2)
               
               
                  regulas 6. panta 3. un 4. punktu aizstāj ar šādiem:
                  “3.   Attiecībā uz importu:
                  
                               
                           
                           
                              Ja preces laiž brīvā apgrozībā vai tām piemēro galapatēriņa procedūru, galamērķa dalībvalsts ir tā dalībvalsts, kurā preces atrodas laikā, kad tās izlaiž muitas procedūrai. Tomēr, ja muitas deklarācijas sagatavošanas laikā ir zināms, ka preces pēc to izlaišanas tiks nosūtītas uz citu dalībvalsti, šī dalībvalsts ir galamērķa dalībvalsts.
                           
                        
                               
                           
                           
                              Ja precēm piemēro muitas procedūru “ievešana pārstrādei”, galamērķa dalībvalsts ir tā dalībvalsts, kurā tiek veikta pirmā pārstrādes darbība.
                           
                        
                               
                           
                           
                              Neskarot šā punkta pirmo un otro daļu, Regulas (EK) Nr. 471/2009 7. panta 2. punktā minētās datu nosūtīšanas mērķim galamērķa dalībvalsts datu apmaiņā ir tā dalībvalsts, kurā preces atrodas laikā, kad tās izlaiž muitas procedūrai.
                           
                        4.   Attiecībā uz eksportu:
                  
                               
                           
                           
                              Faktiskā eksporta dalībvalsts ir tā dalībvalsts, kurā preces atrodas laikā, kad tās izlaiž muitas procedūrai.
                           
                        
                               
                           
                           
                              Tomēr, ja ir zināms, ka dalībvalstī, kurā preces atrodas laikā, kad tās izlaiž muitas procedūrai, preces ir ievestas no citas dalībvalsts, šī cita dalībvalsts ir faktiskā eksporta dalībvalsts, ar nosacījumu, ka
                              
                                          i)
                                       
                                       
                                          preces ir izvestas no šīs citas dalībvalsts tikai nolūkā tās deklarēt eksportam un
                                       
                                    
                                          ii)
                                       
                                       
                                          eksportētājs nav nodibināts dalībvalstī, kurā preces atrodas laikā, kad tās izlaiž muitas procedūrai, un
                                       
                                    
                                          iii)
                                       
                                       
                                          ievešana dalībvalstī, kurā preces atrodas laikā, kad tās izlaiž muitas procedūrai, nav bijusi preču iegāde Savienības iekšienē vai darījums, kuru par tādu uzskata, kā minēts Padomes Direktīvā 2006/112/EK (*2).
                                       
                                    
                        
                               
                           
                           
                              Ja preces tiek eksportētas pēc muitas procedūras “ievešana pārstrādei”, faktiskā eksporta dalībvalsts ir dalībvalsts, kurā tika veikta pēdējā pārstrādes darbība.
                           
                        
                               
                           
                           
                              Neskarot šā punkta pirmo, otro un trešo daļu, Regulas (EK) Nr. 471/2009 7. panta 2. punktā minētās datu nosūtīšanas mērķim faktiskā eksporta dalībvalsts datu apmaiņā ir tā dalībvalsts, kurā preces atrodas laikā, kad tās izlaiž muitas procedūrai.
                           
                        
                     (*2)  Padomes Direktīva 2006/112/EK (2006. gada 28. novembris) par kopējo pievienotās vērtības nodokļa sistēmu (OV L 347, 11.12.2006., 1. lpp.).”;"
						
               
            
                  3)
               
               
                  regulas 7. panta 2. punkta otro daļu aizstāj ar šādu:
                  “Attiecībā uz importu datos par nosūtīšanas valsti norāda dalībvalsti vai ārpuskopienas valsti, no kurienes preces tika sākotnēji nosūtītas uz dalībvalsti, kurā preces atrodas laikā, kad tās izlaiž muitas procedūrai, ja starpniecības dalībvalstī vai ārpuskopienas valstī nav noticis nedz komerciāls darījums (piemēram, pārdošana vai pārstrāde), nedz ar pārvadāšanu nesaistīta apstāšanās. Ja šāda apstāšanās vai komerciāls darījums ir noticis, datos norāda pēdējo starpniecības dalībvalsti vai ārpuskopienas valsti.”;
               
            
                  4)
               
               
                  regulas 13. pantu aizstāj ar šādu:
                  “13. pants
                  Tirgotāja identificēšana
                  Dati par tirgotāju ir atbilstošs identifikācijas numurs, kas piešķirts importētājam attiecībā uz importu un eksportētajam attiecībā uz eksportu.”;
               
            
                  5)
               
               
                  ar šādu teikumu aizstāj 15. panta 4. punkta otro teikumu:
                  “Par ekonomikas dalībnieka reģistrācijas identifikācijas numura (EORI numurs) piešķiršanu atbildīgās iestādes pēc valsts statistikas iestāžu pieprasījuma nodrošina piekļuvi datiem, kas pieejami elektroniskajā sistēmā saistībā ar EORI numuru, kā tas minēts Komisijas Īstenošanas regulas (ES) 2015/2447 (*3) 7. pantā.
                  
                     (*3)  Komisijas Īstenošanas regula (ES) 2015/2447 (2015. gada 24. novembris), ar ko paredz sīki izstrādātus noteikumus, kas vajadzīgi, lai īstenotu konkrētus noteikumus Eiropas Parlamenta un Padomes Regulā (ES) Nr. 952/2013, ar ko izveido Savienības Muitas kodeksu (OV L 343, 29.12.2015., 558. lpp.).”"
						
               
            3. pants
      Stāšanās spēkā
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
      
         Šī regula uzliek saistības kopumā un ir tieši piemērojama visās dalībvalstīs.
         Briselē, 2016. gada 2. decembrī
         
            
               Komisijas vārdā –
            
            
               priekšsēdētājs
            
            Jean-Claude JUNCKER
         
      
      
         (1)  OV L 152, 16.6.2009., 23. lpp.
      
      
         (2)  Eiropas Parlamenta un Padomes Regula (EK) Nr. 450/2008 (2008. gada 23. aprīlis), ar ko izveido Kopienas Muitas kodeksu (Modernizētais muitas kodekss) (OV L 145, 4.6.2008., 1. lpp.).
      
         (3)  Eiropas Parlamenta un Padomes Regula (ES) Nr. 952/2013 (2013. gada 9. oktobris), ar ko izveido Savienības Muitas kodeksu (OV L 269, 10.10.2013., 1. lpp.).
      
         (4)  Padomes 1992. gada 12. oktobra Regula (EEK) Nr. 2913/92 par Kopienas Muitas kodeksa izveidi (OV L 302, 19.10.1992., 1. lpp.).
      
         (5)  Komisijas Regula (ES) Nr. 113/2010 (2010. gada 9. februāris), ar ko attiecībā uz tirdzniecības aptvērumu, datu definīciju, statistikas apkopošanu par tirdzniecību uzņēmumu raksturlielumu dalījumā un faktūras valūtas dalījumā un īpašām precēm vai pārvietojumiem īsteno Eiropas Parlamenta un Padomes Regulu (EK) Nr. 471/2009 par Kopienas statistiku attiecībā uz ārējo tirdzniecību ar ārpuskopienas valstīm (OV L 37, 10.2.2010., 1. lpp.).
      
         (6)  Komisijas Īstenošanas lēmums (ES) 2016/578 (2016. gada 11. aprīlis), ar ko izveido darba programmu par Savienības Muitas kodeksā paredzēto elektronisko sistēmu izstrādi un ieviešanu (OV L 99, 15.4.2016., 6. lpp.).
      
         (7)  Komisijas Deleģētā regula (ES) 2016/341 (2015. gada 17. decembris), ar ko papildina Eiropas Parlamenta un Padomes Regulu (ES) Nr. 952/2013 attiecībā uz pārejas noteikumiem, kurus paredz attiecībā uz konkrētiem Savienības Muitas kodeksa noteikumiem, ja attiecīgās elektroniskās sistēmas vēl nedarbojas, un groza Komisijas Deleģēto regulu (ES) 2015/2446 (OV L 69, 15.3.2016., 1. lpp.).